|  |  |
| --- | --- |
| 23.02.2023. | Nr.2/5 |

###### GrozījumI Jelgavas valstpilsētas domes 2021. gada 23. septembra lēmumā Nr.14/28 “Jelgavas VALSTSpilsētas un Jelgavas novada sadarbības terITORIJAS CIVILĀS AIZSARDZĪBAS KOMISIJAS SASTĀVA APSTIPRINĀŠANA”

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 4. panta pirmās daļas 18. punktu, 10. panta pirmās daļas 21 punktu, Civilās aizsardzības un katastrofas pārvaldīšanas likuma 11. panta pirmās daļas 2. punktu, Ministru kabineta 2017. gada 26. septembra noteikumu Nr.582 “Noteikumi par pašvaldību sadarbības teritorijas civilās aizsardzības komisijām” 8. punktu, Jelgavas pilsētas un Jelgavas novada sadarbības teritorijas civilās aizsardzības komisijas nolikuma nosacījumiem, Valsts ugunsdzēsības un glābšanas dienesta priekšnieka 2023. gada 31. janvāra rīkojumu 22-1.7/211 “Par amatpersonu norīkošanu darbam sadarbības teritorijas civilās aizsardzības komisijās”, Jelgavas novada pašvaldības 2022. gada 7. decembra vēstuli Nr.JNP/3-18/22/1005 “Par izmaiņām Jelgavas novada pašvaldības pārstāvju deleģējumā darbam Jelgavas pilsētas un Jelgavas novada sadarbības teritorijas civilās aizsardzības komisijā”, Jelgavas novada domes 2022. gada 30. novembra lēmumu Nr.1 “Par Ievas Briģes atbrīvošanu no Jelgavas novada Labklājības pārvaldes vadītāja amata” un 2022. gada 30. novembra lēmumu Nr.21 “Par Jelgavas pilsētas un Jelgavas novada sadarbības teritorijas Civilās aizsardzības komisijas sastāva apstiprināšanu”, Jelgavas valstspilsētas domes 2022. gada 24. novembra lēmumu Nr.15/6 “Jelgavas valstspilsētas pašvaldības iestādes “Jelgavas digitālais centrs” vadītāja iecelšana amatā”, Jelgavas valstspilsētas pašvaldības nolikumu (apstiprināts ar Jelgavas pilsētas pašvaldības 2019. gada 26. septembra saistošajiem noteikumiem Nr.19-19) un Valsts policijas Zemgales reģiona pārvaldes 2023. gada 2. februāra vēstuli Nr.20/11/4/2-ZRPnos/5372 “Par pārstāvja deleģēšanu komisijā”,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt Jelgavas valstspilsētas domes 2021. gada 23. septembra lēmumā Nr.14/28 “Jelgavas valstspilsētas un Jelgavas novada sadarbības teritorijas civilās aizsardzības komisijas sastāva apstiprināšana” (turpmāk – lēmums) šādus grozījumus:

1. Papildināt lēmuma 1.1.apakšpunktu aiz vārda “valstpilsētas” ar vārdu “pašvaldības”;
2. Izteikt lēmuma 1.3.1. apakšpunktu šādā redakcijā:

“1.3.1. Vairis Bērziņš – Valsts ugunsdzēsības un glābšanas dienesta Zemgales reģiona pārvaldes Elejas posteņa komandiera pienākumu izpildītājs;”.

1. Papildināt lēmuma 1.3.2. apakšpunktu aiz vārda “valstpilsētas” ar vārdu “pašvaldības”;
2. Izteikt lēmuma 1.3.5. apakšpunktu šādā redakcijā:

“1.3.5. Daina Majoka – Jelgavas novada pašvaldības iestādes “Centrālā administrācija” Darba aizsardzības, ugunsdrošības un civilās aizsardzības nodaļas vadītāja”.

1. Izteikt lēmuma 1.3.7. apakšpunktu šādā redakcijā:

“1.3.7. Dana Landsberga – Valsts policijas Zemgales reģiona pārvaldes Dienvidzemgales iecirkņa priekšniece;”.

1. Izteikt lēmuma 1.3.12. apakšpunktu šādā redakcijā:

“1.3.12. Ilze Āboliņa – Jelgavas valstspilsētas pašvaldības iestādes “Jelgavas digitālais centrs” vadītāja;”.

1. Izteikt lēmuma 1.3.13. apakšpunktu šādā redakcijā:

“1.3.13. Dins Stašāns – Jelgavas novada pašvaldības SIA “Jelgavas novada KU” valdes loceklis;”.

8. Svītrot lēmuma 1.3.19.apakšpunktu.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 24. februārī